CELEX: C2004/217/59
Language: da
Date: 2004-08-28 00:00:00
Title: Sag T-249/04: Sag anlagt den 21. juni 2004 af Philippe Combescot mod Kommissionen for De Europæiske Fællesskaber

28.8.2004   
            
            
               DA
            
            
               Den Europæiske Unions Tidende
            
            
               C 217/33
            
         Sag anlagt den 21. juni 2004 af Philippe Combescot mod Kommissionen for De Europæiske Fællesskaber
   (Sag T-249/04)
   (2004/C 217/59)
   Processprog: italiensk
   Ved De Europæiske Fællesskabers Ret i Første Instans er der den 21. juni 2004 anlagt sag mod Kommissionen for De Europæiske Fællesskaber af Philippe Combescot ved avvocati Alberto Maritati og Viola Messa, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Det anerkendes, at Combescots overordnede har udvist en klart ulovlig adfærd, samt at denne adfærd har haft negativ indvirkning på hans tjenstlige forhold og karriereforløb og dermed på hans helbredstilstand, og følgelig fastslås hans ret til omsorg som omhandlet i artikel 24 i tjenestemandsvedtægten.
            
         
               —
            
            
               Det anerkendes, at hans bedømmelsesrapport, der er udfærdiget under indtryk af det alvorlige og uovervindelige fjendskab, der eksisterer mellem ham og hans hierarkiske overordnede, er ugyldig.
            
         
               —
            
            
               Combescots ret til erstatning for den lidte skade, der dels er af ikke-økonomisk karakter, dels af tjenstlig og karrieremæssig karakter, bør fastsættes til mindst 1 000 EUR.
            
         Søgsmålsgrunde og væsentligste argumenter:
   Sagsøgeren i den foreliggende sag gør gældende, at han i den periode, hvor han gjorde tjeneste som konsulent ved Kommissionens delegation i Guatemala fra hans umiddelbart hierarkisk overordnedes side, var udsat for trusler, krænkelser samt personlige og faglige ydmygelser. Der er kort sagt tale om en række diskriminerende handlinger, der har skadet hans tjenstlige virksomhed og medført alvorlige konsekvenser for hans helbredstilstand.
   Afvisningen af at yde omsorg i medfør af tjenestemandsvedtægtens artikel 24 må således anses for at være retligt ubegrundet. Derudover må også bedømmelsesrapporten for den omhandlede periode anses for at være ugyldig.